Diari Oficial de la Generalitat Valenciana


Sumari del DOGV 9321, del 20-04-2022 (2022/2992)

RESOLUCIÓ de 10 de març de 2022, de la Conselleria d'Hisenda i Model Econòmic, per la qual s'autoritza la incorporació de l'exercici 2021 al 2022 dels romanents de crèdits derivats del Pla especial de suport a la inversió productiva en municipis de la Comunitat Valenciana, que ascendeixen a un total de 76.154.140,62 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2992


Data del document
:   10-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

 Descriptors 

:   * Conselleria d'Hisenda i Model Econòmic

RESOLUCIÓ de 10 de març de 2022, de la Conselleria d'Hisenda i Model Econòmic, per la qual s'autoritza la incorporació de l'exercici 2021 al 2022 dels romanents de crèdits derivats del Pla especial de suport a la inversió productiva en municipis de la Comunitat Valenciana, que ascendeixen a un total de 52.748.771,62 euros. [2022/2992]  
El Decret llei 1/2009, de 20 de febrer, del Consell, va aprovar les bases d'execució del Pla especial de suport a la inversió productiva en municipis de la Comunitat Valenciana, i en l'article 19, apartat 4 establia que els romanents de crèdit derivats d'aquest s'incorporaran, amb independència del nivell d'execució comptable que aconseguisquen, al pressupost de la Generalitat durant la vigència del pla.  
El Decret llei 3/2016, de 27 de maig, del Consell, va regular el procediment de liquidació del Pla de suport a la inversió productiva en municipis de la Comunitat Valenciana i fixava el 30 de juny de 2019 com a data de finalització de tots els projectes del pla, si bé després de l'última modificació d'aquest per l'article 83 de la Llei 7/2021, de 19 de desembre, de mesures fiscals, de gestió administrativa i financera i d'organització de la Generalitat, les inversions el finançament de les quals haja sigut compromesa en el marc del Pla especial de suport a la inversió productiva en municipis de la Comunitat Valenciana, que el dia 31 de desembre de 2021 no hagueren quedat degudament acreditades i presentada en la Conselleria competent per raó de la matèria la corresponent acta de recepció, hauran de presentar, abans del 31 de gener de 2022, sol·licitud degudament justificada d'ampliació de termini per a la seua finalització. Termini que, en tot cas, haurà de finalitzar el 31 de desembre de 2023.  
En conseqüència, vista la liquidació de l'exercici 2021, elaborada per la Intervenció General de la Generalitat, així com la informació facilitada per les diferents seccions pressupostàries, i en virtut del que es disposa en els articles 21 i 24.d de la Llei 8/2021, de pressupostos de la Generalitat per a l'exercici 2022 i en article 19.4 del Decret llei 1/2009, del Consell, aquesta Conselleria d'Hisenda i Model Econòmic adopta la següent resolució:  
  
Primer i únic  
Autoritzar la incorporació a l'estat de despeses del pressupost de 2022, agrupació de romanents, dels crèdits dotats per al Pla especial de suport a la inversió productiva en municipis de la Comunitat Valenciana, que no han aconseguit la fase d'obligació al tancament de l'exercici 2021, per un import total de 01.725.192,62 euros, amb el detall reflectit en l'annex adjunt, i el seu finançament a càrrec del romanent de tresoreria afectat, aplicació d'ingressos 870.00, «Romanent de tresoreria per a la incorporació de romanents».  
  
València, 10 de març de 2022.- El conseller d'Hisenda i Model Econòmic: Vicent Soler i Marco.